Залозніца цяністая

Залозніца цяністая, Маташнік (Scrophularia umbrosa) — від кветкавых раслін з роду  сямейства .

 Батанічнае апісанне 
Шматгадовая травяністая расліна вышынёй 60—120 см. Сцябло прамастойнае, крылатае. Лісце супраціўнае, простае, суцэльнае, на кароткіх чаранках, пілаватае па краі. Трубка кветкавага вяночка і сярэдняя доля ніжняй губы зялёнага колеру, верхняя губа і спінка бура-чырвоныя. Плод — гладкая каробачка яйцападобнай формы.

Расліна ядавітая.

 Распаўсюджанне і экалогія 
Расліна распаўсюджана на тэрыторыі Еўропы і ўмераных і трапічных абласцей Азіі. Расце па берагах вадаёмаў, на балотах, у чорнаалешніках, на вільготных лугах. Мезафіт, гіграфіт і мезатроф. Добра пераносіць цень. Цвіце ў чэрвені—ліпені.

Рэдкі і ахоўваемы від на тэрыторыі шэрагу рэгіёнаў.

 Літаратура 
 Дзмітрыева С. А. Залозніца //  — С. 328—329.

 Спасылкі 

Катэгорыя:Залознікавыя
Катэгорыя:Флора Еўразіі
Катэгорыя:Ядавітыя расліны
Катэгорыя:Расліны, апісаныя ў 1827 годзе